'פרמה קוסמטיקס' חונכת מפעל חדש ביבנה -
29 מרץ 2020 / 02:09
'פרמה קוסמטיקס' חונכת מפעל חדש ביבנה
05.11.19 / 17:38
setImageBanner('f31707b6-c3ce-4105-aa05-b5be1e3d3bbb','/dyncontent/2017/12/12/e9de5294-91aa-4b94-9177-d3c263a77bf6.gif',3011,'',525,78,false,31010);
במפעל החדש, בבעלות אמיר דקל, מנכ"ל החברה, הושקעו יותר מ-40 מיליון שקל | 75% מהתוצרת מיוצאת ליותר מ-50 מדינות ברחבי העולם | החברה רכשה את המותגים האמריקאים NEOVA ו-TRICOMIN | אמיר דקל: "החברה פועלת באופן מתמיד לפיתוח מוצרים חדשים ולכניסה לסגמנטים חדשים"
מפעל חדש של חברת 'פרמה קוסמטיקס' נבנה ביבנה. אמיר דקל, מנכ"ל החברה ובעליה, ציין כי המפעל נבנה בהשקעה של יותר מ-40 מיליון שקל, על שטח של 5,000 מ"ר, ומועסקים בו כ-70 אנשים, בהם תושבי נתיבות, אשקלון, יבנה ויישובים נוספים באזור.
עד הקמת המפעל החדש ביבנה, תכשירי החברה והמגוונים יוצרו במפעל במרכז תל אביב. בניית המפעל החדש ביבנה הייתה חיונית לאור הגידול בפעילות החברה ופיתוח השווקים החדשים בחו"ל. כושר הייצור של החברה גדל בכ-50%, והמפעל החדש מאפשר לחברה להמשיך את מגמת הצמיחה, לפתח תחומים חדשים, להגדיל את היקף הייצוא ואת מחזור פעילותה באותם היקפים.
בשנים האחרונות צמחה הפעילות הבינלאומית של החברה, בין היתר על-ידי חבירה לשותפים חדשים ברחבי הגלובוס והעמקת הפעילות עם שותפים ותיקים.
מותג HL, בבעלות 'פרמה קוסמטיקס' הינו דומיננטי בשוק הישראלי ולמעשה אחד הגדולים בתחום הקוסמטיקה המקצועית. 75% מתוצרתו מיוצאת אל מעבר לים, וניתן למצוא את מוצריו ביותר מ- 50 מדינות ברחבי העולם: מערב אירופה – גרמניה, אנגליה, צרפת, בלגיה, יוון ומדינות נוספות במערב אירופה; מזרח אירופה – רוסיה, פולין, אוקראינה, סלובקיה ולמעשה במרבית מדינות מזרח אירופה; אסיה – סין; צפון אמריקה – ארה"ב וקנדה; אוסטרליה.
המפעל החדש כולל את כל נגזרות הייצור ושרשרת האספקה, החל ממעבדת פיתוח, דרך מחסן חומרי-גלם ושקילה, ייצור, מילוי, אריזה, הפצה, מחסן אריזות, מחסן תוצרת גמורה - וכלה במעבדת QA. במפעל החדש שולבה מערכת ייחודית להפקת מיליקפסולות המוטמעות במוצרי המולטי-ויטמין, ו-ויטמין C של המותג.
החברה פועלת באישור משרד הבריאות הישראלי, ובהתאם לתקנים בינלאומיים 9001 :2000 ISOותקן GMP, המבוסס על התקן האירופאי המחמיר ISO 22716, המגדיר כללים לייצור קוסמטיקה בתנאים נאותים.
אמיר דקל: " 'פרמה קוסמטיקס' ומותג HL, קיימים כבר 35 שנה, מאז שנת 1984. לאורך כל השנים החברה חותרת ליצירת פתרונות חדשניים לטיפוח העור, במטרה לשפר את איכות חיי לקוחותינו בכל יום מחדש. החברה חרטה על דגלה להיות המובילה בתחום במקצועיות, בחדשנות ובאיכות, ותוך כדי כך לא לוותר על השיח האישי עם קהל הלקוחות שלנו. לחברה יש מחלקת מחקר ופיתוח מתקדמת, והיא תמשיך לחדש ולהציג פתרונות מתקדמים לטיפול בעור הפנים גם בעתיד.
"בניית המפעל החדש מאפשרת לנו להגדיל עוד יותר את כושר הייצור ולספק את הביקושים הגוברים למוצרינו בארץ ובחו"ל. זהו מפעל חדשני בתחום הקוסמטיקה בישראל, עם בקרות איכות מהמתקדמות בעולם העומד בתקנים הבינלאומיים המחמירים בתחום".
setImageBanner('35d4b166-08d3-4156-bd16-2f5b4375c5eb','/dyncontent/2017/12/12/e9de5294-91aa-4b94-9177-d3c263a77bf6.gif',3011,'',525,78,false,31012);
setImageBanner('ad579574-13d1-4612-8fd2-966cea0ef65f','/dyncontent/2017/12/12/20467d86-4612-49fd-a8e8-466494a1b637.gif',3015,'',525,78,false,31013);